ჩამოსვლა (ფილმი)

ჩამოსვლა (ინგლ. ) — 2016 წლის ამერიკული სამეცნიერო ფანტასტიკის ჟანრის ფილმი, რომლის რეჟისორია დენის ვილნევი, ხოლო სცენარის ავტორია ერიკ ჰეისერერი. ფილმი შექმნილია ტედ ჩიანგის 1998 წლის მოთხრობის „შენი ცხოვრების ამბავი" მიხედვით. ფილმში მონაწილეობენ ემი ადამსი, ჯერემი რენერი და ფორესტ უიტაკერი. ფილმი მოგვითხრობს შეერთებული შტატების არმიაში გაერთიანებული ენათმეცნიერის ამბავს, რომელიც ცდილობს როგორმე დაუკავშირდეს დედამიწაზე ჩამოსულ უცხოპლანეტელებს.

ფილმის მსოფლიო პრემიერა ვენეციის კინოფესტივალზე შედგა 2016 წლის 1 სექტემბერს და გამოვიდა აშშ-სა და კანადაში - ის მხარდაჭერით 2016 წლის 11 ნოემბერს. ფილმის შემოსავალმა მსოფლიოს მასშტაბით 203 მილიონი აშშ დოლარი შეადგინა. ჩამოსვლა, რომელიც 2016 წლის ერთ-ერთ საუკეთესო ფილმად ითვლება, მრავალი კრიტიკოსის საუკეთესო ფილმების სიაში მოხვდა. ამერიკის კინემატოგრაფიულმა ინსტიტუტმა ის „წლის ფილმების" ათეულშიც შეიყვანა.

ფილმმა 89-ე ოსკარის დაჯილდოებაზე მიიღო რვა ნომინაცია, მათ შორის საუკეთესო სურათის, საუკეთესო რეჟისორი, საუკეთესო ოპერატურის, საუკეთესო ადაპტირებული სცენარის კატეგორიებში და გაიმარჯვა საუკეთესო ხმის მონტაჟისთვის. მან ასევე მიიღო ოქროს გლობუსის ნომინაციები საუკეთესო მსახიობი ქალის ნომინაციაზე (ადამსისთვის) და საუკეთესო ორიგინალური მუსიკალური გაფორმება (ჯოჰან ჯოჰანსონისთვის). მას მიენიჭა რეი ბრედბერის პრემია გამოჩენილი დრამატული პრეზენტაციისთვის და ჰუგოს ჯილდო საუკეთესო დრამატული პრეზენტაციისთვის 2017 წელს. ჯოჰანსონის მუსიკალური ნაწარმოებები ნომინირებული იყო -ს საუნდტრეკის ჯილდოზე და გრემის მე-60 დაჯილდოებაზე.

სამსახიობო ჯგუფი
ემი ადამსი - ლუიზ ბანკსი
ჯერემი რენერი - იან დონელი
ფორესტ უიტეკერი - პოლკოვნიკი უებერი
მიჩაელ სტუტჰლბარგი - აგენტი ჰალპერნი
მარკ ო'ბრაიენი - კაპიტანი მარკსი
ცი მა - გენერალი შანგი
აბიგაილ პნიოვსკი - რვა წლის ჰანა
ჯულია სკარლეტ დანი - 12 წლის ჰანა
ჯეიდინ მალოუნი - 6 წლის ჰანა

წარმოება
გადაღება
ძირითადი გაგრძელდა 56 დღე, 2015 წლის 7 ივნისიდან. ფილმის გადაღებები მას შემდეგ დაიწყო, რაც რენერმა კაპიტანი ამერიკა: სამოქალაქო ომი-ს გადაღებები დაასრულა. გადაღებები ძირითადად მიმდინარეობდა მონრეალში, კვებეკში, კანადაში და სენტ – ფაბიენი გამოიყენებოდა როგორც მონტანას სცენების გადასაღებად. გუნდს დიდი ხანი დასჭირდა კოსმოსური ხომალდის დაშვების ადგილის მოსაძებნად, რადგან მათ ჩაფიქრებული ჰქონდათ, რომ ადგილი მთა-გორიანი არ უნდა ყოფილიყო. გადაღებების უმეტეს ნაწილს, რომელშიც არ მონაწილეობდა შემცირებული ელემებტები, სპეციალურ შენობებში იღებდნენ. გადაღებებისას გამოიყენეს რეალური შენობებიც, როგორიცაა ბენქსის სახლი, რომელიც მდებარეობს ჩემინ დე ლ'ლეში, მონრეალში. უნივერსიტეტის სცენები, სადაც ბენქსი ასწავლის, გადაღებულია - ში.
ენათმეცნიერება
წიგნი და სცენარიც საჭიროებდა სპეციალური დამწერლობის და ენის გამოგონებას, რომელსაც სიუჟეტში გამოიყენებდნენ. ფილმში გამოყენებული დამწერლობა მხატვარმა მარტინ ბერტრანდმა შექმნა. დამწერლობაზე მომუშავე ყველა პირის ნამუშევრები -ში შეაჯამეს. ფილმისთვის კონსულტაცია გაიარეს მაკგილის უნივერსიტეტის სამ ენათმეცნიერთან. უცხო ენისთვის ხმოვანი ფაილები შეიქმნა ფონეტიკის ექსპერტის, მორგან სონდერეგერის კონსულტაციით.

მუსიკა
ჯოჰან ჯოჰანსონმა მუსიკალური ნაწარმოების შექმნა გადაღებების დაწყებისთანავე დაიწყო. მან პირველივე კვირაში შეიმუშავა ერთ-ერთი მთავარი თემა ვოკალისა და ექსპერიმენტული საფორტეპიანო მარყუჟების გამოყენებით. ორიგინალი საუნდტრეკი გამოვიდა - ის მიერ 2016 წლის 11 ნოემბერს.

მაქს რიხტერის უკვე არსებული პიესა „დღის სინათლის ბუნებაზე" ნაჩვენებია ფილმის დაწყებისა და დასრულების სცენებში. რიხტერის მუსიკის გამოყენების გამო (ეს მუსიკა ასევე გამოყენებული იყო მარტინ სკორსეზეს ფილმში „ჩაკეტილი კუნძული") ჯოჰანსონის მუსიკალური გაფორმება აკადემიის ჯილდოსთვის შეუფერებლად მიიჩნიეს და საუკეთესო ორიგინალური მუსიკის ნომინაციაზე აღარ წარადგინეს.